मकर: बृहस्पति आपके सप्तम भाव में गोचर कर रहा है और बृहस्पति का सप्तम भाव में गोचर अनुकूल परिणाम देने वाला माना गया है अत: आपकी आकांक्षाओं की पूर्ति होगी। लेकिन ऐसा कब होगा, भई कर ले सो काम, भज ले सो राम यानी अवसर को पहचान कर काम पर लग जाओ तो निश्चित है काम धंधा बेहतर होगा। यदि आप नौकरी करते हैं तो उसमें तरक्की होने के योग मजबूत हो रहे हैं। घर परिवार का माहौल काफी बेहतर होने वाला है। जीवन में जो भी कठिनाइयां चली आ रही थीं अब उनके जाने का समय आ चुका है। आप की संगति विद्वानों से होने वाली है अत: जीवन में और भी सहजता आएगी। यदि आप विवाह योग्य हैं तो शहनाइयां बजने का समय आ चुका है यानी विवाह होने की सम्भावनाएं प्रबल हो रही हैं। विवाहित लोगों का वैवाहिक जीवन सुखी रहेगा। आपके मान-सम्मान में वृद्धि होगी साथ ही आपकी प्रसिद्धि के योग प्रबल होंगे। यदि इतने पर भी कष्ट का अनुभव हो तो कष्ट की स्थिति में भगवान शिव की पूजा करें। सब मंगल होगा। अब बात कुम्भ राशि की।